Ο **Τζάκοπο Γκαττιλούζι** ή *Τζάκομο* (απεβίωσε το 1428) ήταν ο τρίτος Άρχοντας της Λέσβου την περίοδο μεταξύ 1403/4 - 1428. Ήταν ο μεγαλύτερος γιος του Φραντσέσκο Β΄ Γκαττιλούζιο, τον οποίο διαδέχτηκε ως κύριος του νησιού στις 26 Οκτωβρίου 1404.

Ο Ουίλιαμ Μίλερ αναφέρει ότι στόχος του Τζάκοπο ως ημιαυτόνομου άρχοντα ήταν να ευνοεί τα συμφέροντα των Γενουατών όταν αυτοί βρίσκονταν σε διαμάχη με τους Ενετούς, ωστόσο, να συνεργάζεται και με τις δύο πλευρές όταν αυτές βρίσκονταν σε διαμάχη με τους Οθωμανούς γείτονές του. Για παράδειγμα, παρείχε βοήθεια στον Κεντυρίωνα Β΄ Ζαχαρία, Πρίγκιπα της Αχαΐας ενάντια στους Τόκκους της Κεφαλληνίας και της Ζακύνθου.

Αδέλφια του ήταν οι Ντορίνο, Παλαμέντε, Ιρένε και Ελένα. Καθώς δεν απέκτησε άρρενες απογόνους, μετά τον θάνατό του τον διαδέχτηκε ο νεαρότερος αδελφός του, Ντορίνο Α΄ Γκαττιλούζιο.

Οικογένεια
----------

Ο Τζάκοπο νυμφεύθηκε την Μπόνα Γκριμάλντι. Μονάχα ένα τέκνο είναι γνωστό από τον γάμο αυτό: 

* Μία κόρη, η οποία νυμφεύθηκε τον Νικολό Κρίσπο, Άρχοντα της Σύρου. Ο τελευταίος ήταν γιος του Φραντσέσκο Α΄ Κρίσπο του Δουκάτου του Αρχιπελάγους.

Ο Νικολό αναφέρει τον Τζάκοπο ως πεθερό του σε επιστολές του, οι οποίες διασώζονται από το 1426. Ωστόσο, το όνομα της συζύγου του παραμένει άγνωστο. Ο Νικολό απέκτησε συνολικά έντεκα τέκνα, ωστόσο σε καμία πηγή δεν αναφέρεται η μητέρα ή μητέρες τους.

Μία καταγραφή του Κατερίνο Ζένο, η οποία χρονολογείται από το 1474, αναφέρει τον Νικολό ως νυμφευμένο με την Βαλέντζα Μεγάλη Κομνηνή, υποτιθέμενη αδελφή ή κόρη του Ιωάννη Δ΄ της Τραπεζούντας. Εάν αυτό σημαίνει ότι ο Νικολό νυμφεύθηκε δεύτερη φορά ή ότι ο Ζένο έκανε λάθος παραμένει υπό αμφισβήτηση μεταξύ των ιστορικών.

Γενεαλογία
----------

Γενεαλογία Γκαττιλούζι (Γατελούζοι)

Παραπομπές
----------

1. 1 2 3 4 5 6 7  «Dizionario Biografico degli Italiani». (Ιταλικά) *Dizionario Biografico degli Italiani*. 1999. jacopo-gattilusio\_res-b757de43-87ed-11dc-8e9d-0016357eee51. Ανακτήθηκε στις 16  Αυγούστου 2022.
2. ↑  Miller, "The Gattilusj of Lesbos (1355–1462)", *Byzantinische Zeitschrift* **22** (1913), p. 418
3. ↑  Miller, "The Gattilusj", p. 419
4. ↑  Discussed in Michel Kuršanskis, "La descendance d'Alexis IV, empereur de Trébizonde. Contribution à la prosopographie des Grands Comnènes", *Revue des études byzantines*, **37** (1979), pp. 239-247. Ο Κουρσάνσκις υποστηρίζει ότι η Βαλέντζα καταγόταν από κάποια ιταλική πόλη, ή ότι απλά δεν υπήρξε ποτέ.

Εξωτερικοί Σύνδεσμοι
--------------------

* Marek, Miroslav. «Gattilusio family». *genealogy.euweb.cz*. Genealogy.EU.
* Cawley, Charles, *His listing along with daughter.*, Foundation for Medieval Genealogy,

|  |
| --- |
| Τζάκοπο Γκαττιλούζιο **Γκαττιλούζι****Γέννηση:**  ? **Θάνατος:** 1428 |
| ΠροκάτοχοςΦραντσέσκο Β΄ Γκαττιλούζιο | **Άρχοντας της Λέσβου**1404–1428 | ΔιάδοχοςΝτορίνο Α΄ Γκαττιλούζιο |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ηγεμόνες της Λέσβου |
| --- |
|  |
| Ρωμαϊκή κυριαρχία | 
* Ιωάννης Ε΄ Παλαιολόγος
 |  |
|  |
| Οίκος των Γκαττιλούζι | 
* Φραντσέσκο Α'
* Φραντσέσκο Β'
* Τζάκοπο
* Ντορίνο
* Ντομένικο
* Νικολό
 |
|  |
| Οθωμανοί | 
* Μωάμεθ Β' Οσμανιδών
 |

 |